stanford-oval/wikipedia huggingface dataset:
บิกแบง
ประเด็นปัญหาอื่นๆ ของทฤษฎี > พลังงานมืด

บทความหลัก: พลังงานมืด
การตรวจวัดความสัมพันธ์ระหว่างการเคลื่อนไปทางแดงกับความสว่างของซูเปอร์โนวาประเภท Ia เปิดเผยให้เห็นถึงการขยายตัวของเอกภพในอัตราเร่งนับแต่เอกภพมีอายุประมาณครึ่งหนึ่งของปัจจุบัน เพื่ออธิบายอัตราเร่งการขยายตัว ต้องอาศัยทฤษฎีสัมพัทธภาพทั่วไปที่กล่าวว่า พลังงานส่วนมากในเอกภพประกอบด้วยส่วนประกอบที่มีแรงดันติดลบอย่างมาก เรียกว่า "พลังงานมืด" มีหลักฐานอยู่หลายชิ้นที่บ่งชี้ถึงการมีอยู่ของพลังงานมืด การตรวจวัดรังสีไมโครเวฟพื้นหลังของจักรวาลชี้ว่าเอกภพมีรูปร่างเกือบจะแบน ตามทฤษฎีสัมพัทธภาพทั่วไปแสดงว่าเอกภพจะต้องมีความหนาแน่นของมวลและพลังงานใกล้เคียงกับค่าความหนาแน่นวิกฤตมาก แต่เราสามารถตรวจวัดความหนาแน่นของมวลเอกภพได้จากการตรวจวัดความโน้มถ่วงแยกส่วน ซึ่งมีค่าความหนาแน่นประมาณ 30% ของค่าความหนาแน่นวิกฤต แต่เราไม่สามารถแยกส่วนการตรวจวัดพลังงานมืดด้วยวิธีปกติ มันจึงสามารถอธิบายได้ดีที่สุดเพียงว่าเป็นความหนาแน่นพลังงานที่ "หายไป" การตรวจวัดความโค้งโดยรวมของเอกภพสองวิธียังจำเป็นต้องใช้พลังงานมืด วิธีหนึ่งคือการวัดความถี่ของเลนส์ความโน้มถ่วง ส่วนอีกวิธีคือการพิจารณารูปแบบเฉพาะของโครงสร้างขนาดใหญ่ในฐานะไม้บรรทัดจักรวาล
แรงดันติดลบเป็นคุณสมบัติอย่างหนึ่งของพลังงานสุญญากาศ (vacuum energy) แต่ธรรมชาติที่แท้จริงของพลังงานมืดยังคงเป็นหนึ่งในความลึกลับอันยิ่งใหญ่ของบิกแบง นอกเหนือจากค่าคงที่จักรวาลและควินเทสเซนส์ (quintessence) ข้อมูลที่ได้จากทีมโครงการ WMAP เมื่อ ค.ศ. 2008 ที่รวมเอาข้อมูลจากรังสีไมโครเวฟพื้นหลังและแหล่งข้อมูลอื่น แสดงให้เห็นว่าเอกภพปัจจุบันประกอบด้วยพลังงานมืด 72% สสารมืด 23% สสารทั่วไป 4.6% และมีนิวตริโนอยู่เล็กน้อยที่ต่ำกว่า 1% ความหนาแน่นพลังงานในสสารลดต่ำลงเมื่อเอกภพขยายตัวมากขึ้น แต่ความหนาแน่นของพลังงานมืดยังคงมีค่าเท่าเดิม (หรือใกล้เดิมมาก) แม้เอกภพจะขยายตัวออกไป แม้สสารจะเคยเป็นสัดส่วนใหญ่ของพลังงานรวมของเอกภพในอดีตมากกว่าที่เป็นอยู่ในปัจจุบัน แต่ในอนาคตสัดส่วนของมันจะลดลงเรื่อยๆ และพลังงานมืดจะกลายเป็นสัดส่วนใหญ่แทนที่
ตามแบบจำลอง ΛCDM ซึ่งเป็นแบบจำลองสำหรับบิกแบงที่ดีที่สุดในปัจจุบัน ได้อธิบายพลังงานมืดว่าเป็นการแสดงออกถึงค่าคงที่จักรวาลในทฤษฎีสัมพัทธภาพทั่วไป ทว่าขนาดของค่าคงที่ที่สามารถอธิบายพลังงานมืดได้กลับมีค่าน้อยมากอย่างไม่น่าเชื่อเมื่อเทียบกับการประเมินคร่าวๆ ตามแนวคิดทฤษฎีโน้มถ่วงเชิงควอนตัม ความพยายามแยกแยะค่าคงที่จักรวาลกับคำอธิบายอื่นเกี่ยวกับพลังงานมืดยังคงเป็นหัวข้อวิจัยที่ดำเนินการอยู่ในปัจจุบัน
อนาคตของเอกภพตามทฤษฎีบิกแบง

ก่อนจะสังเกตพบพลังงานมืด นักจักรวาลวิทยาคาดการณ์สภาวะอนาคตของเอกภพที่เป็นไปได้อยู่ 2 แบบ ถ้าความหนาแน่นมวลของเอกภพมีค่ามากกว่าความหนาแน่นวิกฤต เอกภพจะถึงจุดที่มีขนาดสูงสุดและเริ่มแตกสลาย จากนั้นจะเริ่มหนาแน่นขึ้นและร้อนขึ้นอีก และจบลงด้วยสภาวะที่ใกล้เคียงกับสภาวะเริ่มต้น เรียกว่า "บิกครันช์" (Big Crunch) หรืออีกแบบหนึ่ง ถ้าความหนาแน่นของเอกภพเท่ากับหรือต่ำกว่าความหนาแน่นวิกฤต การขยายตัวจะช้าลง แต่ไม่ได้หยุด ไม่มีการก่อตัวของดาวฤกษ์ใหม่อีกเพราะแก๊สระหว่างดวงดาวถูกใช้ไปจนหมดแล้ว ดาวฤกษ์จะเผาผลาญตัวเองจนเหลือแต่ดาวแคระขาว ดาวนิวตรอน และหลุมดำ การปะทะระหว่างวัตถุเหล่านี้จะค่อยๆ ทำให้มวลรวมตัวกันเป็นหลุมดำที่ใหญ่ขึ้นและใหญ่ขึ้น อุณหภูมิเฉลี่ยของเอกภพจะลดลงเรื่อยๆ จนเข้าใกล้ศูนย์องศาสัมบูรณ์ เป็นสภาวะ "บิกฟรีซ" (Big Freeze) ยิ่งกว่านั้น หากโปรตอนไม่เสถียร สสารแบริออนจะหายไป เหลือแต่รังสีและหลุมดำ ผลต่อเนื่องคือหลุมดำจะระเหยไปด้วยการเปล่งรังสีฮอว์กิง เอนโทรปีของเอกภพจะเพิ่มขึ้นจนถึงจุดที่ไม่มีพลังงานรูปแบบใดสามารถแยกตัวออกมาได้ สภาวการณ์นี้เรียกว่า "ฮีทเดธ" (Heat Death)
การสังเกตการณ์การขยายตัวด้วยอัตราเร่งในยุคใหม่ทำให้ทราบว่าเอกภพที่เรามองเห็นในปัจจุบันจะผ่านพ้นขอบฟ้าเหตุการณ์ของเราไปเรื่อยๆ โดยไม่สามารถติดต่อกับเราได้ ผลลัพธ์จะเป็นเช่นไรไม่อาจรู้ แบบจำลอง ΛCDM ของเอกภพพิจารณาพลังงานมืดในฐานะหนึ่งของค่าคงที่จักรวาล ทฤษฎีนี้ชี้ว่ามีเพียงระบบที่ยึดเหนี่ยวกันไว้ด้วยแรงโน้มถ่วง เช่นระบบดาราจักรต่างๆ จึงจะสามารถดำรงอยู่ด้วยกันได้ แต่สุดท้ายระบบเหล่านั้นก็มุ่งไปสู่สภาวะฮีทเดธเช่นเดียวกันเมื่อเอกภพขยายตัวและเย็นลงจนถึงที่สุด ทฤษฎีอื่นเกี่ยวกับพลังงานมืดที่เรียกว่า ทฤษฎีพลังงานซ่อนเร้น (phantom energy theories) ชี้ว่ากระจุกดาราจักร ดาวฤกษ์ ดาวเคราะห์ อะตอม นิวเคลียส และสสารทั้งมวลสุดท้ายจะถูกฉีกออกจากกันเมื่อการขยายตัวของเอกภพไปถึงที่สุด เรียกว่าสภาวะ "บิกริพ" (Big Rip)
แนวคิดทางฟิสิกส์ที่เหนือกว่าทฤษฎีบิกแบง

ขณะที่แบบจำลองบิกแบงเป็นที่ยอมรับอย่างกว้างขวางในการศึกษาจักรวาลวิทยา ทฤษฎีนี้ก็ยังจำเป็นต้องได้รับการปรับแต่งต่อไปในอนาคตอีก สิ่งที่เกิดขึ้นในช่วงแรกสุดของการกำเนิดเอกภพนั้นยังไม่เป็นที่เข้าใจกันนัก ทฤษฎีซิงกูลาริตี้ของเพนโรส-ฮอว์กิงจำเป็นต้องอาศัยการมีอยู่ของซิงกูลาริตี้ ณ จุดเริ่มต้นเวลาของจักรวาล ทั้งนี้ทฤษฎีตั้งอยู่บนพื้นฐานที่ว่า ทฤษฎีสัมพัทธภาพทั่วไปเป็นทฤษฎีที่ถูกต้อง แต่สัมพัทธภาพทั่วไปนั้นใช้การไม่ได้ในสภาวะเอกภพก่อนถึงระดับอุณหภูมิของพลังค์ นอกจากนี้แนวคิดของแรงโน้มถ่วงควอนตัมก็อาจทำให้ไม่มีทางเกิดซิงกูลาริตี้ขึ้นได้
แนวคิดอื่นๆ ซึ่งยังเป็นเพียงสมมติฐาน มิได้ผ่านการทดสอบ ได้แก่
แบบจำลองซึ่งรวมถึง เงื่อนไขอันไร้ขอบเขตของฮาร์เทิล-ฮอว์กิง ว่า กาล-อวกาศ นั้นมีขอบเขตจำกัด บิกแบงได้แสดงถึงการมีขีดจำกัดของเวลา โดยไม่จำเป็นต้องมีซิงกูลาริตี้
แบบจำลองจักรวาลวิทยาแบบผิว (brane cosmology) ซึ่งกล่าวว่า การพองตัวนั้นขึ้นกับการเคลื่อนที่ของผิวในทฤษฎีสตริง, แบบจำลองก่อนบิกแบง (Pre-big bang model), แบบจำลองจักรวาลเอคไพโรติค (ekpyrotic model) ซึ่งกล่าวว่าบิกแบงเป็นผลจากการแตกสลายระหว่างผิวในทฤษฎีสตริง, และแบบจำลองวงรอบ (cyclic model) ซึ่งดัดแปลงจากแบบจำลองเอคไพโรติคโดยกล่าวว่าการแตกสลายจะเกิดขึ้นเป็นรอบๆ
การพองตัวอันยุ่งเหยิง (chaotic inflation) กล่าวว่าการพองตัวของเอกภพสิ้นสุดลงในแต่ละแห่งแบบสุ่ม จุดสิ้นสุดแต่ละจุดจะเป็นจุดเริ่มต้นของ เอกภพฟองสบู่ (bubble universe) ที่ขยายตัวออกไปใหม่จากจุดนั้นๆ เป็นบิกแบงของตัวมันเอง
สองแนวคิดสุดท้ายนี้มองว่าบิกแบงเป็นเพียงปรากฏการณ์หนึ่งที่เกิดขึ้นในเอกภพที่ใหญ่กว่าและเก่าแก่กว่า มิได้เป็นจุดเริ่มต้นที่แท้จริง แต่เป็นส่วนหนึ่งของพหุภพ (multiverse)
การตีความทางศาสนา

บิกแบงเป็นทฤษฎีทางวิทยาศาสตร์ทฤษฎีหนึ่งซึ่งยังต้องอาศัยการรับรองที่สอดคล้องกับผลสังเกตการณ์ แต่ในฐานะทฤษฎีที่กล่าวถึงต้นกำเนิดของความเป็นจริง มันจึงมีความเกี่ยวพันกับการตีความทางเทววิทยาและปรัชญาด้วย ในช่วงคริสต์ทศวรรษ 1920-1930 นักจักรวาลวิทยากระแสหลักส่วนมากเห็นชอบกับความคิดว่า เอกภพนั้นดำรงคงอยู่ในสถานะนี้มาชั่วนิรันดร์ บางคนก็กล่าวหาว่า แนวคิดเรื่องจุดกำเนิดของเวลาในทฤษฎีบิกแบงนั้นเป็นการเอาแนวคิดทางศาสนามาใช้กับฟิสิกส์ ซึ่งเป็นประเด็นที่ถูกยกขึ้นมาโต้แย้งโดยฝ่ายผู้สนับสนุนทฤษฎีเอกภพคงที่ ทว่าแนวคิดเรื่องจุดกำเนิดนี้ก็แพร่ขยายขึ้นด้วยว่าผู้ให้กำเนิดแนวคิดทฤษฎีบิกแบง คือหลวงพ่อฌอร์ฌ เลอแม็ทร์ นั้นเป็นนักบวชในนิกายโรมันคาทอลิก
เมื่อมีการยอมรับทฤษฎีบิกแบงเป็นแนวคิดหลักในการศึกษาจักรวาลวิทยาเชิงกายภาพแล้ว ยังมีปฏิกิริยาตอบโต้หลายประการจากกลุ่มศาสนาต่างๆ ในแง่การตีความที่เกี่ยวข้องกับจักรวาลในเชิงศาสนาซึ่งพวกเขาเคารพนับถือ บางกลุ่มยอมรับหลักฐานทางวิทยาศาสตร์ตามข้อเท็จจริง บางกลุ่มพยายามกลมกลืนทฤษฎีบิกแบงให้เข้ากับหลักคำสอนในศาสนาของเขา และมีบางกลุ่มที่ปฏิเสธหลักฐานเกี่ยวกับบิกแบงโดยสิ้นเชิง
แหล่งข้อมูลอื่น

จักรวาลวิทยา เก็บถาวร 2009-02-02 ที่ เวย์แบ็กแมชชีน จาก Open Directory Project (อังกฤษ)
Cosmic Journey: A History of Scientific Cosmology เก็บถาวร 2008-10-21 ที่ เวย์แบ็กแมชชีน. สถาบันฟิสิกส์อเมริกัน. (อังกฤษ)
Feuerbacher, Björn; Ryan Scranton (2006). หลักฐานของบิกแบง (อังกฤษ)
Misconceptions about the Big Bang. Scientific American (มีนาคม 2005). (อังกฤษ)
ไม่กี่ไมโครวินาทีแรก. Scientific American (พฤษภาคม 2006). (อังกฤษ)
การขยายตัวของเอกภพ - แบบจำลองมาตรฐานของบิกแบง. มหาวิทยาลัยเฮลซิงกิ, astro-ph (กุมภาพันธ์ 2008). (อังกฤษ)
วิษณุ เอื้อชูเกียรติ, เอกภพจบตรงไหน ? เก็บถาวร 2016-03-09 ที่ เวย์แบ็กแมชชีน จากสำนักกิจการอวกาศแห่งชาติ (ไทย)
ภาพวาดดาวเทียม WMAP กำลังรวบรวมข้อมูลทางวิทยาศาสตร์เพื่อให้นักวิทยาศาสตร์ทำความเข้าใจกับบิกแบง
เส้นเวลาของบิกแบง (ดูรายละเอียดที่ ภาพเส้นเวลาของบิกแบง)
ตัวอย่างดาราจักรจำนวนมากในอวกาศห้วงลึกมากของฮับเบิล ซึ่งมีอายุในยุคโบราณเมื่อครั้งเอกภพยังเยาว์ ยังหนาแน่นกว่าและร้อนกว่าปัจจุบัน ตามทฤษฎีบิกแบง
ภาพจากดาวเทียม WMAP แสดงปริมาณการแผ่รังสีไมโครเวฟพื้นหลัง
รูปทรงเรขาคณิตของเอกภพในแบบต่างๆ ไม่ว่าค่าตัวแปรจักรวาลโอเมกามีค่าน้อยกว่า เท่ากับ หรือมากกว่า 1; ภาพจากบนลงล่าง: เอกภพปิดที่มีความโค้งเป็นบวก, เอกภพไฮเพอร์โบลิกที่มีความโค้งเป็นลบ, และเอกภพแบนที่มีค่าความโค้งเป็นศูนย์
แผนภาพวงกลมแสดงส่วนประกอบของความหนาแน่นพลังงานชนิดต่างๆ ที่มีอยู่ในเอกภพที่สอดคล้องกับแบบจำลอง ΛCDM ที่สุด ประมาณ 95% ของพลังงานทั้งหมดอยู่ในรูปของสสารมืดและพลังงานมืด
ภาพวาดโดยศิลปินแสดงการขยายตัวของเอกภพ โดยที่อวกาศ (รวมถึงส่วนประกอบทางทฤษฎีที่ยังไม่สามารถสังเกตการณ์ได้ในเอกภพ) ในแต่ละช่วงเวลาแสดงแทนที่โดยภาคตัดวงกลม สังเกตว่า ทางซ้ายมือของการขยายตัว (ไม่เป็นสัดส่วนตามขนาด) คือสิ่งที่เกิดขึ้นในยุคการพองตัว ส่วนตรงกลางการขยายตัวเพิ่มขึ้นอย่างมีอัตราเร่ง 
ภาพจาก NASA, 2006
สำนักสราญรมย์

สำนักสราญรมย์, สำนักสำราญ หรือ สำนักสุขสำราญ (จีน: 逍遥派) เป็นหนึ่งในสำนักลึกลับของนวนิยายจักรวาลกิมย้งปรากฏที่เรื่องแปดเทพอสูรมังกรฟ้าเพียงเรื่องเดียว มิใช่สำนักนักพรตหรือสำนักนักปราชญ์โบราณ ตามที่ลือมาแต่อย่างใด แต่เป็นสำนักมาร
สำนักนี้มีกฎที่พิศดารอยู่ข้อหนึ่ง เว้นเหล่าศิษย์ในสำนักแล้ว คำว่า “สำนักสราญรมย์” ห้ามมิให้ผู้คนภายนอกล่วงรู้โดยเด็ดขาด หาไม่แล้วต้องลงมือฆ่าปิดปากคนผู้นั้นให้สิ้นเสียในทันที
สำนักสราญรมย์คัดเลือกศิษย์ด้วยรูปลักษณ์โหงวเฮ้ง ศิษย์สตรีเพศต้องรูปโฉมงดงาม ศิษย์บุรุษเพศต้องมีใบหน้าที่หล่อเหลา
วิทยายุทธ์ > แปดเทพอสูรมังกรฟ้าฉบับปรับปรุง ค.ศ. 1987

พลังภิภพหกบรรจบตัวข้าพลังเอกอุ หรือ พลังจักรวาล
พลังเทพภูตอุดร
พลังไร้ลักษณ์น้อย
ท่าเท้าท่องคลื่น
หัตถ์หกสุริยันเทียนซาน
หัตถ์หักกิ่งเหมยเทียนซาน
พลังหัตถ์รุ้งขาว
ยอดวิชาถ่ายทอดเสียงเสาะวิญญาณ
แขนเสื้อเย็นปาดจุด
วิชาเต่าจำศีล
วิทยายุทธ์ > แปดเทพอสูรมังกรฟ้าฉบับปรับปรุงใหม่ ค.ศ. 2005

พลังสุดฟ้าสิ้นดินอมตะนิรันดร์
มีอีกชื่อว่า “ตำราเทพ” เคล็ดวิชาอมตะหนึ่งเดียวจากในเครือนวนิยายอาจารย์กิมย้ง ที่ไม่เปิดเผยมาก่อนในสองเวอร์ชันก่อนหน้า อ้างอิงจากนวนิยายแปดเทพอสูรมังกรฟ้าฉบับปรับปรุงครั้งล่าสุดปี ค.ศ. 2005 หรือ พ.ศ. 2549 ซึ่งในปัจจุบันประเทศไทยยังไม่มีสำนักพิมพ์ใดหรือสื่อพิมพ์นำเข้าลิขสิทธิ์อย่างเป็นทางการ พลังสุดฟ้าสิ้นดินอมตะนิรันดร์ หรือ ตำราเทพนี้ มาแทนที่ พลังภิภพหกบรรจบตัวข้าพลังเอกอุ หรือ พลังจักรวาลของนางเฒ่าทาริกาเทียนซาน นั่นหมายความว่านางได้ฝึกปรือวิทยายุทธ์ใหม่ จึงเรียนมาเพื่อทราบโดยทั่วกัน
พลังเทพภูตอุดร
พลังไร้ลักษณ์น้อย
ท่าเท้าท่องคลื่น
หัตถ์หกสุริยันเทียนซาน
หัตถ์หักกิ่งเหมยเทียนซาน
พลังหัตถ์รุ้งขาว
ยอดวิชาถ่ายทอดเสียงเสาะวิญญาณ
แขนเสื้อเย็นปาดจุด
วิชาเต่าจำศีล
การสืบทอดตำแหน่งเจ้าสำนัก

ในช่วงแรกเริ่ม ผู้ใดมีฝีมือกล้าแข็งกว่าจะได้รับเลือกเป็นเจ้าสำนักมิใช่ศิษย์คนโตแต่อย่างใด ผลชัยชนะครั้งนั้นตกเป็นของ ‘อู๋หย่าจือ’ หากแต่ครั้งกระโน้น
‘นางเฒ่าทาริกาเทียนซาน’ และ ‘หลี่ชิวสุ่ย’ 
ไม่สิเน่หารักใคร่ในตัว ‘อู๋หย๋าจื่อ’ แล้ว
มิทราบว่าตำแหน่งเจ้าสำนักนี้ยังจะตกอยู่ในน้ำมือของเขาหรือไม่
กาลต่อมา ‘อู๋หย๋าจื่อ’ รับศิษย์ 2 คน ศิษย์คนโตคือซูซิงเหอ ศิษย์คนเล็กคือติงชุนชิว เขาได้ใช้ประกาศิตของเจ้าสำนักกำหนดกฎเกณฑ์ผู้ใดเรียนรู้สรรพวิชาการต่าง ๆ ของสำนักได้หลากหลายแขนงจะได้สืบทอดตำแหน่งเจ้าสำนัก
สาขาย่อยของสำนัก

วังคฤธรศักดิ์สิทธิ์ ก่อตั้งโดย นางเฒ่าทาริกาเทียนซาน
สำนักหมู่ดาว ก่อตั้งโดย เฒ่าประหลาดหมู่ดาว ติงชุนชิว
สำนักหนวกใบ้ ก่อตั้งโดย ผู้ฉลาดโต้แย้ง ซูซิงเหอ
ประเทศศรีลังกา
ภูมิศาสตร์

ส่วนใหญ่เป็นที่ราบลูกคลื่น มีภูเขาสูง มีที่ราบเป็นบริเวณแคบ มีพรมแดนทางทะเลทิศตะวันตกเฉียงเหนือติดกับประเทศอินเดีย
ภูมิศาสตร์ > ภูมิอากาศ

อากาศช่วงพื้นที่ราบลุ่ม ภูมิอากาศของโคลัมโบจะอยู่ประมาณที่ 27 องศาเซลเซียส ในพื้นที่ราบสูงอากาศจะเย็น อุณหภูมิสามารถลงถึง 16 องศาเซลเซียส จากภูเขาที่มีความสูง 2,000 เมตร เหนือระดับน้ำทะเล แดดออกตลอดทั้งวัน ช่วงลมมรสุมอากาศของศรีลังกา ลมมรสุมทางตะวันออกเฉียงใต้จะพาฝนมาด้วยตั้งแต่เดือน พ.ค. ถึง ก.ค. และพัดต่อไปทางตะวันตกเฉียงเหนือ ทางตอนใต้และทางภาคกลาง แต่ภาคเหนือและภาคตะวันออกจะได้รับอิทธิพลลมรสุมตะวันออกเฉียงเหนือ ในช่วงเดือน ธ.ค. ถึง ม.ค.
ประวัติศาสตร์

บทความหลัก: ประวัติศาสตร์ศรีลังกา
ประวัติศาสตร์ > ยุคก่อนประวัติศาสตร์

ชาวสิงหลและชาวทมิฬเข้ามาตั้งรกรากอยู่ในศรีลังกาประมาณ 500 ปี และ 300 ปีก่อนคริสต์ศักราชตามลำดับ โดยต่างก็อพยพมาจากประเทศอินเดีย อาณาจักรสิงหลได้ก่อตั้งขึ้นในบริเวณที่ราบทางภาคเหนือของศรีลังกา โดยมีเมืองอนุราธปุระเป็นเมืองหลวงแห่งแรกยาวนานถึงประมาณ 1,200 ปี ต่อมาในศตวรรษที่ 13 จึงได้เสื่อมลง พร้อมกับการเกิดขึ้นของอาณาจักรทมิฬ โดยมีเมืองโปลอนนารุวาเป็นเมืองหลวงยาวนานประมาณ 200 ปี ชาวทมิฬจึงได้อพยพไปตั้งอาณาจักรแจฟฟ์นาทางคาบสมุทรแจฟฟ์นา ตอนเหนือของประเทศ ส่วนชาวสิงหลได้ถอยร่นลงไปตั้งรกรากอยู่ทางใต้ ก่อตั้งเป็นอาณาจักรกัณฏิ ซึ่งมีกัณฏิเป็นเมืองหลวง นอกจากนี้ก็มีอาณาจักรโกฏเฏและอาณาจักรรุหุนะ โดยอาณาจักรแคนดีเป็นอาณาจักรที่มีอำนาจมากที่สุดประมาณศตวรรษที่ 15
ประวัติศาสตร์ > อาณานิคม

บทความหลัก: บริติชซีลอน
อิทธิพลของตะวันตกเริ่มเข้ามามีบทบาทในศรีลังกา เริ่มจากโปรตุเกส เนเธอร์แลนด์ และอังกฤษ ตามลำดับ โดยมาทำการค้าตามเมืองท่าด้านตะวันตกของประเทศ และในปี พ.ศ. 2048 (ค.ศ. 1505) โปรตุเกสได้เข้ายึดครองพื้นที่บริเวณชายฝั่งทะเลและปกครองประเทศก่อนที่ชาวดัตช์จะเข้าครอบครองดินแดนศรีลังกาในปี พ.ศ. 2201 (ค.ศ. 1658) และต่อมาอังกฤษสามารถครอบครองศรีลังกาเป็นเมืองขึ้นในปี พ.ศ. 2358 (ค.ศ. 1815) ภายใต้อนุสัญญากัณฏิ รวมเวลาที่ศรีลังกาตกเป็นเมืองขึ้นของต่างประเทศหลายศตวรรษ และอังกฤษได้ใช้ศรีลังกาเป็นฐานปฏิบัติการทางทหารที่สำคัญแห่งหนึ่งในมหาสมุทรอินเดียในช่วงสงครามโลกครั้งที่ 2 ศรีลังกาได้รับเอกราชจากอังกฤษ เมื่อวันที่ 4 กุมภาพันธ์ พ.ศ. 2491 (ค.ศ. 1948)
การเมืองการปกครอง > นิติบัญญัติ

รัฐสภาเป็นระบบสภาเดียวโดยสมาชิกทั้งหมด 225 คน ได้รับเลือกจากประชาชนทุก ๆ 6 ปี ผู้มีสิทธิออกเสียงต้องมีอายุ 18 ปีขึ้นไป ประธานาธิบดีมาจากการเลือกตั้งโดยตรงของประชาชน อยู่ในตำแหน่ง 6 ปี มีฐานะเป็นประมุขของประเทศและหัวหน้ารัฐบาล เป็นผู้แต่งตั้งนายกรัฐมนตรีและรัฐมนตรี และมีอำนาจถอดถอนนายกรัฐมนตรีและรัฐมนตรี
การเมืองการปกครอง > พรรคการเมือง

ปัจจุบันมีพรรคการเมืองใหญ่น้อยประมาณ 30 พรรค มีพรรคการเมืองสำคัญ ๆ ได้แก่
พรรค Sri Lanka Freedom Party (SLFP)
พรรค United National Party (UNP)
พรรค Tamil United Liberation Front (TULF)
พรรค Ceylon Workers’ Congress (CWC)
พรรค Sri Lanka Mahajana Party (SLMP)
พรรค Janatha Vimukti Peramuna (JVP) หรือ People’s Liberation
พรรค Sri Lanka Muslim Congress (SLMC)
การเมืองการปกครอง > การเมืองภายในของศรีลังกาปัจจุบัน

ศรีลังกาเป็นประเทศที่ประกอบด้วยประชากรหลายเชื้อชาติ ศาสนา แต่การเมืองภายในมีพรรคการเมืองที่สำคัญเพียง 2 พรรคของชนชาติสิงหล คือ SLFP (Sri Lanka Freedom Party) และพรรค UNP (United National Party) ที่แข่งขันช่วงชิงอำนาจทางการเมือง พรรคการเมืองอื่น ๆ
ซึ่งเป็นพรรคของชนเชื้อสายทมิฬและชนกลุ่มน้อยอื่น ๆ เป็นพรรคย่อยและมีความสำคัญน้อย นับแต่ศรีลังกาได้รับเอกราชจากอังกฤษในปี 2491 (ค.ศ. 1948) จนถึงปัจจุบันพรรค SLFP และพรรค UNP ผลัดกันเป็นรัฐบาลมาโดยตลอด โดยทั้งสองพรรคดังกล่าวนิยมระบอบประชาธิปไตยเหมือนกัน แต่ต่างกันที่นโยบายเศรษฐกิจของพรรค SLFP มีลักษณะเป็นสังคมนิยม ในขณะที่พรรค UNP มีนโยบายเศรษฐกิจเสรี
การแบ่งเขตการปกครอง

บทความหลัก: จังหวัดของประเทศศรีลังกา
ศรีลังกาประกอบด้วย 9 จังหวัด (สิงหล: පළාත; ทมิฬ: மாகாணம்) ดังนี้ (ชื่อเมืองหลักของจังหวัดอยู่ในวงเล็บ)
จังหวัดกลาง (กัณฏิ)
จังหวัดกลางเหนือ (อนุราธปุระ)
จังหวัดตะวันตก (โคลัมโบ)
จังหวัดตะวันตกเฉียงเหนือ (กุรุแณคละ)
จังหวัดตะวันออก (ตรินโคมาลี)
จังหวัดใต้ (กอลล์)
จังหวัดสพรคมุวะ (รัตนปุระ)
จังหวัดเหนือ (แจฟฟ์นา)
จังหวัดอูวะ (พทุลละ)
แหล่งข้อมูลอื่น

รัฐบาล
Official Sri Lankan Government Web Portal, a gateway to government sites.
Official website of the Parliament of Sri Lanka.
Official Government News Portal
Official website เก็บถาวร 2011-07-25 ที่ เวย์แบ็กแมชชีน of the President of Sri Lanka.
Official website เก็บถาวร 2018-11-13 ที่ เวย์แบ็กแมชชีน of the Prime Minister of Sri Lanka / Prime Minister's Office.
Official website of the Office of the Cabinet of Ministers of Sri Lanka.
Official website of the Supreme Court of Sri Lanka.
ภาพรวมและข้อมูล
Sri Lanka. The World Factbook. Central Intelligence Agency.
Official site of the Department of Census and Statistics.
Annual Report 2010 from the Ministry of Finance and Planning.
Sri Lanka from UCB Libraries GovPubs.
ประเทศศรีลังกา ที่เว็บไซต์ Curlie
Sri Lanka profile from the BBC News.
Sri Lanka in the Encyclopædia Britannica.
Introducing Sri Lanka Overview of the country from Lonely Planet.
Key Development Forecasts for Sri Lanka from International Futures.
ประวัติศาสตร์
Mahavamsa an ancient Sri Lankan chronicle written in the 6th century.
Sketches of the Natural History of Ceylon by Sir James Emerson Tennent, 1861.
ชมพูทุท นาคีรักษ์, "ศรีลังกา: ประวัติศาสตร์สมัยอาณาจักร," วารสารประวัติศาสตร์ มหาวิทยาลัยศรีนครินทรวิโรฒ (2548), หน้า 109-142
เชาวลี จงประเสริฐ, "ความรุนแรงในศรีลังกา," วารสารประวัติศาสตร์ มหาวิทยาลัยศรีนครินทรวิโรฒ (2548), หน้า 27-43
ปรีดี หงษ์สต้น. สงครามกลางเมืองศรีลังกา. กรุงเทพฯ: ยิบซี กรุ๊ป, 2562.
แผนที่
Wikimedia Atlas of Sri Lanka
ดูข้อมูลทางภูมิศาสตร์ที่เกี่ยวข้องกับ ประเทศศรีลังกา ที่โอเพินสตรีตแมป
Sri Lanka Map in Google Maps.
Old maps of Sri Lanka, Eran Laor Cartographic Collection, The National Library of Israel
การค้า
World Bank Summary Trade Statistics Sri Lanka
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ญี่ปุ่น  เช็กเกีย  โปแลนด์ 
ภูมิศาสตร์:  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA  IdRef  İslâm Ansiklopedisi 
เมืองกัณฏิล้อมรอบด้วยป่าไม้และแหล่งน้ำ
จังหวัดในศรีลังกา
รายชื่อวัดในจังหวัดนครปฐม

รายชื่อวัดในจังหวัดนครปฐม
พระอารามหลวงในจังหวัดนครปฐม และอำเภอในนครปฐม > พระอารามหลวงมหานิกาย

วัดพระปฐมเจดีย์ราชวรมหาวิหาร (พระอารามหลวงชั้นเอก ชนิดราชวรมหาวิหาร) ตำบลพระปฐมเจดีย์ อำเภอเมืองนครปฐม
วัดพระประโทณเจดีย์วรวิหาร (พระอารามหลวงชั้นตรี ชนิดวรวิหาร) ตำบลพระประโทน อำเภอเมืองนครปฐม
วัดพระงาม (พระอารามหลวงชั้นตรี ชนิดสามัญ) ตำบลพระปฐมเจดีย์ อำเภอเมืองนครปฐม
วัดไร่ขิง หรือ วัดมงคลจินดาราม (พระอารามหลวงชั้นตรี ชนิดสามัญ) ตำบลไร่ขิง อำเภอสามพราน
พระอารามหลวงในจังหวัดนครปฐม และอำเภอในนครปฐม > พระอารามหลวงธรรมยุติกนิกาย

วัดเสนหา (พระอารามหลวงชั้นตรี ชนิดสามัญ) ตำบลพระปฐมเจดีย์ อำเภอเมืองนครปฐม
วัดราษฎร์ในจังหวัดนครปฐม > วัดราษฎร์ในอำเภอกำแพงแสน > วัดราษฎร์มหานิกาย

วัดทะเลบก ตำบลกระตีบ
วัดไผ่รื่นรมย์ ตำบลกระตีบ
วัดโพธิ์งาม ตำบลกระตีบ
วัดห้วยม่วง ตำบลกระตีบ
วัดทุ่งกระพังโหม ตำบลกำแพงแสน
วัดสว่างชาติประชาบำรุง ตำบลกำแพงแสน
วัดดอนทอง ตำบลดอนข่อย
วัดบ่อน้ำจืด ตำบลดอนข่อย
วัดสระพัง ตำบลดอนข่อย
วัดหนองปลาไหล ตำบลทุ่งกระพังโหม
วัดปลักไม้ลาย ตำบลทุ่งขวาง
วัดสุวรรณรัตนาราม ตำบลทุ่งขวาง
วัดหนองขามพัฒนา ตำบลทุ่งขวาง
วัดนิยมธรรมวราราม ตำบลทุ่งบัว
วัดไร่แตงทอง ตำบลทุ่งลูกนก
วัดศาลาตึก ตำบลทุ่งลูกนก
วัดหนองจิก ตำบลทุ่งลูกนก
วัดหนองศาลา ตำบลทุ่งลูกนก
วัดห้วยผักชี ตำบลทุ่งลูกนก
วัดประชาราษฎร์บำรุง (รางหมัน) ตำบลรางพิกุล
วัดวังน้ำเขียว ตำบลวังน้ำเขียว
วัดเจริญราษฎร์บำรุง ตำบลสระพัฒนา
วัดสระสี่มุม ตำบลสระพัฒนา
วัดหนองหมู ตำบลสระพัฒนา
วัดดอนเตาอิฐ ตำบลสระสี่มุม
วัดราษฎร์ภิรมย์วราราม ตำบลสระสี่มุม
วัดสี่แยกเจริญพร ตำบลหนองกระทุ่ม
วัดหนองกระทุ่ม ตำบลหนองกระทุ่ม
วัดหนองเจริญธรรม ตำบลหนองกระทุ่ม
วัดลาดหญ้าไทร ตำบลห้วยขวาง
วัดสองห้อง ตำบลห้วยขวาง
วัดอ้อน้อย ตำบลห้วยขวาง
วัดท่าเสา ตำบลห้วยม่วง
วัดปทุมทองสุทธาราม ตำบลห้วยม่วง
วัดกำแพงแสน ตำบลห้วยหมอนทอง
วัดหนองโพธิ์ ตำบลห้วยหมอนทอง
วัดราษฎร์ในจังหวัดนครปฐม > วัดราษฎร์ในอำเภอกำแพงแสน > วัดราษฎร์ธรรมยุติกนิกาย

วัดคลองตัน ตำบลวังน้ำเขียว
วัดป่าดอนกระต่าย ตำบลสระพัฒนา
วัดป่าศรัทธาธรรม ตำบลทุ่งขวาง
วัดสระน้ำส้ม ตำบลห้วยขวาง
วัดสระมงคล ตำบลสระสี่มุม
วัดหนองกร่าง ตำบลทุ่งลูกนก
วัดหนองแกเล็กสุวรรณาราม ตำบลสระพัฒนา
วัดราษฎร์ในจังหวัดนครปฐม > วัดราษฎร์ในอำเภอนครชัยศรี > วัดราษฎร์มหานิกาย

วัดประชานาถ ตำบลขุนแก้ว
วัดสว่างอารมณ์ ตำบลขุนแก้ว
วัดโคกพระเจดีย์ ตำบลโคกพระเจดีย์
วัดงิ้วราย ตำบลงิ้วราย
วัดท่ากระชับ ตำบลท่ากระชับ
วัดไทร ตำบลท่ากระชับ
วัดท่าใน ตำบลท่าพระยา
วัดน้อยเจริญสุข ตำบลท่าพระยา
วัดหลวงประชาบูรณะ ตำบลท่าพระยา
วัดไทยาวาส ตำบลไทยาวาส
วัดกลางบางแก้ว ตำบลนครชัยศรี
วัดใหม่สุประดิษฐาราม ตำบลนครชัยศรี
วัดตุ๊กตา ตำบลบางกระเบา
วัดบางแก้ว ตำบลบางแก้ว
วัดสิงห์ ตำบลท่าพระยา
วัดบางพระ ตำบลบางแก้วฟ้า
วัดวิมุตตาราม ตำบลบางแก้วฟ้า
วัดกลางบางพระ ตำบลบางพระ
วัดบ่อตะกั่วพุทธาราม ตำบลบางระกำ
วัดห้วยตะโก ตำบลพะเนียด
วัดพุทธธรรมรังษี ตำบลลานตากฟ้า
วัดลานตากฟ้า ตำบลลานตากฟ้า
วัดแค ตำบลวัดแค
วัดพิศาลโพธิญาณ ตำบลวัดละมุด
วัดละมุด ตำบลวัดละมุด
วัดลานแหลม ตำบลวัดละมุด
วัดใหม่สุคนธาราม ตำบลวัดละมุด
วัดศรีมหาโพธิ์ ตำบลศรีมหาโพธิ์
วัดศีรษะทอง ตำบลศีรษะทอง
วัดเสถียรรัตนาราม ตำบลศีรษะทอง
วัดปิ่นจันทราราม ตำบลสัมปทวน
วัดกลางคูเวียง ตำบลสัมปทวน
วัดสัมปตาก ตำบลสัมปทวน
วัดสำโรง ตำบลสำโรง
วัดห้วยพลู ตำบลห้วยพลู
วัดโคกเขมา ตำบลแหลมบัว
วัดท้องไทร ตำบลแหลมบัว
วัดทุ่งน้อย ตำบลแหลมบัว
วัดบางวัฒนาสามัคคี ตำบลแหลมบัว
วัดราษฎร์ในจังหวัดนครปฐม > วัดราษฎร์ในอำเภอนครชัยศรี > วัดราษฎร์ธรรมยุติกนิกาย

วัดท่าตำหนัก ตำบลท่าตำหนัก
วัดสัมปทวน ตำบลวัดแค
วัดธรรมมณฑล ตำบลสัมปทวน
วัดราษฎร์ในจังหวัดนครปฐม > วัดราษฎร์ในอำเภอบางเลน > วัดราษฎร์มหานิกาย

วัดบางภาษี ตำบลคลองนกกระทุง
วัดดอนยอ ตำบลดอนตูม
วัดลาดสะแก ตำบลดอนตูม
วัดลานคา ตำบลดอนตูม
วัดเกษตราราม ตำบลไทรงาม
วัดไผ่จระเข้ ตำบลไทรงาม
วัดไผ่สามตำลึง ตำบลไทรงาม
วัดโพธิ์ราษฎร์ศรัทธาทำ ตำบลไทรงาม
วัดนราภิรมย์ ตำบลนราภิรมย์
วัดพระอมรพิสัย ตำบลนราภิรมย์
วัดสว่างอารมณ์ ตำบลนราภิรมย์
วัดนิลเพชร ตำบลนิลเพชร
วัดบัวปากท่า ตำบลนิลเพชร
วัดบัวหวั่น ตำบลบัวปากท่า
วัดบางไผ่นารถ ตำบลบางไทรป่า
วัดผาสุการาม ตำบลบางไทรป่า
วัดเกาะแรต ตำบลบางปลา
วัดบางปลา ตำบลบางปลา
วัดพุทธาราม ตำบลบางปลา
วัดศรีประชาวัฒนาราม ตำบลบางปลา
วัดคลองเสมียนตรา ตำบลบางภาษี
วัดรางกระทุ่ม ตำบลบางภาษี
วัดรางกำหยาด ตำบลบางภาษี
วัดบึงลาดสวาย ตำบลบางภาษี
วัดรางไทร ตำบลบางภาษี
วัดสุขวัฒนาราม ตำบลบางระกำ
วัดเกษมสุริยัมนาจ ตำบลบางเลน
วัดโฆสิตาราม ตำบลบางเลน
วัดบางเลน ตำบลบางเลน
วัดลาดหลวง ตำบลบางเลน
วัดบางน้อยใน ตำบลบางหลวง
วัดบางหลวง ตำบลบางหลวง
วัดราษฎร์สามัคคี ตำบลบางหลวง
วัดลัฎฐิวนาราม ตำบลบางหลวง
วัดไผ่หูช้าง ตำบลไผ่หูช้าง
วัดลำพญา ตำบลลำพญา
วัดลำพยาสุทธาราม ตำบลลำพญา
วัดเวฬุวนาราม ตำบลลำพญา
วัดดอนสามสิบ ตำบลหินมูล
วัดศิลามูล ตำบลหินมูล
วัดคลองคูเมือง ตำบลหินมูล
วัดราษฎร์ในจังหวัดนครปฐม > วัดราษฎร์ในอำเภอบางเลน > วัดราษฎร์ธรรมยุติกนิกาย

วัดอุดมสิทธิกุล ตำบลนราภิรมย์
วัดบอนใหญ่ ตำบลบัวปากท่า
วัดชุมนุมศรัทธา ตำบลบางไทรป่า
วัดราษฎร์ในจังหวัดนครปฐม > วัดราษฎร์ในอำเภอพุทธมณฑล > วัดราษฎร์มหานิกาย

วัดมงคลประชาราม ตำบลคลองโยง
วัดมะเกลือ ตำบลคลองโยง
วัดเทพนิมิต ตำบลศาลายา
วัดสาลวัน ตำบลศาลายา
วัดสุวรรณาราม ตำบลศาลายา
วัดหทัยนเรศวร์ ตำบลศาลายา
วัดราษฎร์ในจังหวัดนครปฐม > วัดราษฎร์ในอำเภอเมืองนครปฐม > วัดราษฎร์มหานิกาย

วัดดอนขนาก ตำบลดอนยายหอม
วัดดอนยายหอม ตำบลดอนยายหอม
วัดสะแกราย ตำบลดอนยายหอม
วัดตาก้อง ตำบลตาก้อง
วัดเกาะวังไทร ตำบลถนนขาด
วัดทัพหลวง ตำบลทัพหลวง
วัดทุ่งรี ตำบลทัพหลวง
วัดม่วงตารศ ตำบลทัพหลวง
วัดธรรมศาลา ตำบลธรรมศาลา
วัดใหม่ปิ่นเกลียว ตำบลนครปฐม
วัดดอนเสาเกียดมิลินทบุณยาราม ตำบลบางแขม
วัดบางแขม ตำบลบางแขม
วัดลาดปลาเค้า ตำบลบางแขม
วัดบ้านยาง ตำบลบ้านยาง
วัดหนองกระโดน ตำบลบ้านยาง
วัดไผ่ล้อม ตำบลพระปฐมเจดีย์
วัดห้วยจระเข้ ตำบลพระปฐมเจดีย์
วัดไร่เกาะต้นสำโรง ตำบลพระประโทน
วัดโพรงมะเดื่อ ตำบลโพรงมะเดื่อ
วัดรัตนรังสี ตำบลโพรงมะเดื่อ
วัดศรีวิสารวาจา ตำบลโพรงมะเดื่อ
วัดใหม่สันติสุข ตำบลโพรงมะเดื่อ
วัดหว้าเอน ตำบลโพรงมะเดื่อ
วัดอินทราราม ตำบลโพรงมะเดื่อ
วัดพะเนียงแตก ตำบลมาบแค
วัดวังตะกู ตำบลวังตะกู
วัดวังเย็น ตำบลวังเย็น
วัดใหม่ดอนทราย (รางสระกะเทียม) ตำบลสระกระเทียม
วัดลาดหญ้าแพรก ตำบลสระกระเทียม
วัดรางปลาหมอ ตำบลสวนป่าน
วัดใหม่ห้วยลึก ตำบลสวนป่าน
วัดสามกระบือเผือก ตำบลสามควายเผือก
วัดหนองงูเหลือม ตำบลหนองงูเหลือม
วัดหนองดินแดง ตำบลหนองดินแดง
วัดหนองเสือ ตำบลหนองดินแดง
วัดทัพยายท้าว ตำบลหนองปากโลง
วัดราษฎร์ในจังหวัดนครปฐม > วัดราษฎร์ในอำเภอเมืองนครปฐม > วัดราษฎร์ธรรมยุติกนิกาย

วัดศิริไชยาราม ตำบลโพรงมะเดื่อ
วัดป่าปฐมชัย ตำบลหนองปากโลง
วัดแหล่งทองแดงพรหมสราราม ตำบลตาก้อง
วัดสระกะเทียม ตำบลสระกระเทียม
วัดทุ่งน้อยสามัคคี ตำบลทุ่งน้อย
วัดราษฎร์ในจังหวัดนครปฐม > วัดราษฎร์ในอำเภอสามพราน > วัดราษฎร์มหานิกาย

วัดนครชื่นชุ่ม ตำบลกระทุ่มล้ม
วัดเพลินเพชร ตำบลกระทุ่มล้ม
วัดปรีดาราม ตำบลคลองจินดา
วัดวังน้ำขาว ตำบลคลองจินดา
วัดบางช้างเหนือ ตำบลคลองใหม่
วัดจินดาราม ตำบลตลาดจินดา
วัดราษฎร์ศรัทธาราม ตำบลตลาดจินดา
วัดทรงคนอง ตำบลทรงคนอง
วัดท่าข้าม ตำบลท่าข้าม
วัดญาณเวศกวัน ตำบลบางกระทึก
วัดดอนหวาย ตำบลบางกระทึก
วัดเชิงเลน ตำบลบางช้าง
วัดบางช้างใต้ ตำบลบางช้าง
วัดกัลยาณีทรงธรรม ตำบลบ้านใหม่
วัดเทียนดัด ตำบลบ้านใหม่
วัดเดชานุสรณ์ ตำบลยายชา
วัดสรรเพชญ ตำบลยายชา
วัดท่าพูด ตำบลไร่ขิง
วัดดงเกตุ ตำบลสามพราน
วัดสามพราน ตำบลสามพราน
วัดมหาสวัสดิ์นาคพุฒาราม ตำบลหอมเกร็ด
วัดหอมเกร็ด ตำบลหอมเกร็ด
วัดคลองอ้อมใหญ่ ตำบลอ้อมใหญ่
วัดอ้อมใหญ่ ตำบลอ้อมใหญ่
วัดราษฎร์ในจังหวัดนครปฐม > วัดราษฎร์ในอำเภอสามพราน > วัดราษฎร์ธรรมยุติกนิกาย

วัดสิรินธรเทพรัตนาราม ตำบลอ้อมใหญ่
วัดราษฎร์ในจังหวัดนครปฐม > วัดราษฎร์ในอำเภอสามพราน > วัดพุทธศาสนาอนัมนิกาย(วัดญวน)

วัดธรรมปัญญารามบางม่วง ตำบลบางช้าง